**ՆԱԽԱԳԻԾ**

**ՀԱՅԱՍՏԱՆՒ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ**

**ՀԱՄԱՅՆՔԻ ԱՎԱԳԱՆԻ ՈՐՈՇՈՒՄ**

**«09» հոկտեմբերի 2020 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՀԱՅՏԱՐԱՐՎԱԾ ՌԱԶՄԱԿԱՆ ԴՐՈՒԹՅԱՄԲ ՊԱՅՄԱՆԱՎՈՐՎԱԾ՝ ԱՆՀԵՏԱՁԳԵԼԻ ՀԱՄԱՐՎՈՂ ԾԱԽՍԵՐԻ ՀԱՄԱՐ ԳՅՈՒՄՐԻ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵԻՑ ԳՈՒՄԱՐ ՀԱՏԿԱՑՆԵԼՈՒ ԵՎ ԱՅԴ ԾԱԽՍԵՐՆ ԱՌԱՆՑ ԳՆՈՒՄՆԵՐԻ ՀԱՅՏԱՐԱՐՈՒԹՅՈՒՆԸ ՆԱԽԱՊԵՍ ՀՐԱՊԱՐԱԿԵԼՈՒ ՁԵՎՈՎ ԻՐԱԿԱՆԱՑՆԵԼՈՒՆ**

**ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 42-րդ կետով, 40-րդ հոդվածի 1-ին մասի 2-րդ կետով, Գնումների մասին Հայաստանի Հանրապետության օրենքի 23-րդ հոդվածի 1-ին մասի 1-ին և 2-րդ կետերի դրույթներով, Գյումրի համայնքի ավագանու 2017 թվականի նոյեմբերի 06-ի N 119-Ն որոշման 1-ին կետով հաստատված կարգի 4-րդ կետի 1-ին ենթակետով, 6-րդ կետով՝ **Գյումրի համայնքի ավագանին որոշում է**.

1. Հավանություն տալ Գյումրի համայնքի ավագանու 2017թվականի նոյեմբերի 06-ի N119-Ն որոշման 1-ին կետով հաստատված կարգի 6-րդ կետի համաձայն Գյումրի համայնքի 2020թվականի բյուջեից կատարված 625 189 (վեց հարյուր քսանհինգ հազար հարյուր ութսունինը) Հայաստանի Հանրապետության դրամ ծախսին:

2. Թույլատրել Գյումրի համայնքի ղեկավարին Գյումրի համայնքի 2020 թվականի բյուջեի հատկացումների սահմաններում իրականացնելու անհետաձգելի համարվող հետևյալ ծախսերը՝

1) Հայաստանի Հանրապետությունում հայտարարված ռազմական դրությամբ պայմանավորված զորակոչի, զորահավաքի կազմակերպման, ինչպես նաև տարածքային պաշտպանության և ռազմական դրության իրավական ռեժիմի ապահովման միջոցառումների իրականացման նպատակով,

2) 2020 թվականի սեպտեմբերի 27-ին Արցախում սկսված պատերազմի պատճառով Արցախից Գյումրի տեղափոխված յուրաքանչյուր անձի հատկացնել դրամական օգնություն՝ 20000 (քսան հազար) Հայաստանի Հանրապետության դրամի չափով, իսկ անհրաժեշտության դեպքում նաև հոգալ նրանց կացության, սննդի և կենսագործունեության համար անհրաժեշտ բոլոր ծախսերը:

3. Թույլատրել որոշման 2-րդ կետում նշված ծախսերն իրականացնել առանց գնումների հայտարարությունը նախապես հրապարակելու:

4. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին օրենքով սահմանված կարգով՝ սույն որոշման 2-րդ կետի 1-ին ենթակետում նշված գումարի հատկացումները կատարել Գյումրի համայնքի 2020 թվականի բյուջեի 2/5/1 գործառական դասակարգման համապատասխան տնտեսագիտական դասակարգման հոդվածներից, իսկ 2-րդ ենթակետում նշված գումարի հատկացումները՝ 10/7/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից:

**Ռ.ՍԱՆՈՅԱՆ**

**Կ.ԲԱԴԱԼՅԱՆ**

**Ա.ՄԱՆՈՒԿՅԱՆ**

**Լ.ՋԻԼԱՎՅԱՆ**

Կատարող՝ Ա. Տաշչյան

**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՀԱՅՏԱՐԱՐՎԱԾ ՌԱԶՄԱԿԱՆ ԴՐՈՒԹՅԱՄԲ ՊԱՅՄԱՆԱՎՈՐՎԱԾ ԳՅՈՒՄՐԻ ՀԱՄԱՅՆՔՈՒՄ ԿԱՏԱՐՎՈՂ ԱՆՀԵՏԱՁԳԵԼԻ ՀԱՄԱՐՎՈՂ ԾԱԽՍԵՐԻ ՀԱՄԱՐ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**» **ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը պայմանավորված է Հայաստանի Հանրապետությունում տիրող իրավիճակլից ելնելով Գյումրի համայնքի 2020 թվականի բյուջեի հատկացումների սահմաներում անհետաձգելի համարվող ծախսերի կատարման անհրաժեշտությամբ:

**ՏԵՂԵԿԱՆՔ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՀԱՅՏԱՐԱՐՎԱԾ ՌԱԶՄԱԿԱՆ ԴՐՈՒԹՅԱՄԲ ՊԱՅՄԱՆԱՎՈՐՎԱԾ ԳՅՈՒՄՐԻ ՀԱՄԱՅՆՔՈՒՄ ԿԱՏԱՐՎՈՂ ԱՆՀԵՏԱՁԳԵԼԻ ՀԱՄԱՐՎՈՂ ԾԱԽՍԵՐԻ ՀԱՄԱՐ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**» **ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ 2020 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետությունում հայտարարված ռազմական դրությումբ պայմանավորված Գյումրի համայնքում կատարվող անհետաձգելի համարվող ծախսերի համար գումար հատկացնելու մասին» որոշման ընդունմամբ Գյումրի համայնքի 2020 թվականի բյուջեում էական փոփոխությունններ՝ ավելացումներ կամ նվազեցումներ չեն նախատեսվում: